Primarul din Bosanci Neculai Miron va candida din partea AUR pentru președinția Consiliului Județean Suceava
Primarul comunei Bosanci Neculai Miron va candida din partea AUR pentru președinția Consiliului Județean Suceava. Anunțul oficial a fost făcut astăzi de liderul AUR George Simion în cadrul unei conferințe de presă care a avut loc la noul sediul AUR din Suceava de pe str. Metropoliei. George Simion a spus că AUR a stabilit deja candidații pentru președinția CJ Suceava și Primăria Suceava, însă astăzi l-a anunțat doar pe Neculai Miron. Simion a precizat că luna aceasta va fi prezentat și candidatul AUR pentru primăria Suceava.
Neculai Miron se află la al doilea mandat de primar al comunei Bosanci, el fiind ales din partea ALDE. Ulterior, Neculai Miron s-a înscris în PNL, partid din care face parte și în momentul de față. În aceeași conferință de presă, primarul din Bosanci a spus că a făcut o solicitare pentru a fi exclus din PNL, însă cerea nu i-a fost acceptată.